Jo mere ulige fordelingen er, jo større vil Gini-koefficienten være. Koefficientens maksimale størrelse er 1, som angiver den situation, hvor én person tjener hele indkomsten i økonomien. Gini-koefficienten er således et samlet udtryk for [[indkomstulighed]] i et samfund, målt som andel af den maksimalt mulige ulighed. Man kan også sige, at koefficienten måler afvigelsen fra en helt lige indkomstfordeling i et land.<ref name=dhr2018>{{Cite web |url=http://hdr.undp.org/en/indicators/67106 |title=Income inequality, Gini coefficient. United Nations Development Programme: Income inequality, Gini coefficient. Besøgt 5. december 2018. |access-date= 5. december 2018 |archive-date=25. november 2018 |archive-url=https://web.archive.org/web/20181125225925/http://hdr.undp.org/en/indicators/67106 |url-status=dead }}</ref> Ofte omregnes koefficienten til et indeks ([[forholdstal]]), hvor en Gini-koefficient på 1 svarer til 100, dvs. man multiplicerer koefficienten med 100. Også dette tal benævnes Gini-koefficienten, men kan også kaldes '''Gini-indekset'''. Det kan fortolkes som procentandele af en situation med maksimal ulighed.
Filosofi Samfund